— 134 — 



undersøgt, ses ikke nogen Befrugtning ved Støvrørs Hjælp; men 

 dette rent negative Resultat er selvfølgelig ikke saa afgørende med 

 Hensyn til Spørgsmaalet om Kimdannelse uden Befrugtning som 

 det af Kastrationsforsøgene fremgaaede positive Resultat, at i alle 

 Forsøgene, i Hundrede og atter Hundreder af Blomster, fandt Kim- 

 dannelsen Sted til Trods for, at Muligheden af Befrugtning ved 

 Støvrørs Hjælp var absolut udelukket. 



Den mikroskopiske Undersøgelse maa afgøre, om Befrugtning- 

 ved Støvkorns Hjælp hos Taraxacum overhovedet altid er udelukket 

 eller ikke; endvidere maa det ved en saadan Undersøgelse efter- 

 vises, om vi hos Taraxacum har ægte Parthenogenese eller simpel 

 Apogami, om det er Ægcellen eller en anden Celle, der udvikles 

 til Kim. Selv om en saadan Undersøgelse maa finde Sted, er det 

 dog saa heldigt, at der allerede, endog fra den seneste Tid, fore- 

 ligger en Undersøgelse over Kimudviklingen hos Taraxacum, nemlig 

 i en Afhandling af Schwere 1 ). Da Forfatteren imidlertid neppe 

 har tænkt paa Muligheden af Kimdannelse uden Befrugtning hos 

 Taraxacum, maa Undersøgelsen naturligvis tages op paany, især 

 da den paa flere Punkter er meget mangelfuld; men baade ved, 

 det, der gives, og det, der savnes Oplysning om, stemmer Afhand- 

 lingen ret vel med mine Resultater. Det Mangelfulde ligger nemlig 

 blandt andet i, at Støvkornenes Spiring ikke omtales, og deri, at 

 Forfatteren ikke i et eneste Tilfælde har set noget til Befrugtningen, 

 — formodentlig af den simple Grund, at der ikke har fundet nogen 

 Befrugtning Sted; derimod synes det tydelig nok at være saa, at 

 det er Ægcellen, der udvikles til Kim. 



Schwere omtaler, hvad jeg ogsaa har erfaret, at Taraxacum- 

 Ægget er et temmelig vanskeligt Objekt at have med at gøre, idet 

 Kimsækken er omgivet af et Lag af meget indholdsrige Geller, der 

 lægger Hindring i Vejen for et fuldstændigt og tydeligt Overblik 

 over Kimsækkens hele Indhold og nærmeste Omgivelser. 



Støvkornenes Spiring omtales som sagt slet ikke, og det eneste, 

 der siges om Støvrør og Befrugtning, tindes i følgende Passus (1. c. 43): 

 „Nach der Befruchtung schwillt die Eizelle sehr stark an und wird kugel- 

 förmig; zudem umgibt sie sich mit einer leicht erkennbaren Mem- 

 bran, so dass sie von jetzt an gewöhnlich scharf contourirt erscheint 



l ) Siegfried Schwere: Zur Entwicklungsgeschichte der Frucht von Taraxa- 

 cum officinale Web. Ein Beitrag zur Embryologie der Gompositen. Flora 

 Bd. 82, 1896. P. 32-ßO. 



